text: Øl-pris for højt skum i Kolding
  14 september 2013 kl. 11.09
  Restauratør, importør, forfatter og foredragsholder Torben Mathews fra Kolding, har fået Den Regionale Ølpris.
  Giveren er Danske Ølentusiaster, som motiverer prisen med, at Torben Mathews er en pioner i øllets verden. Da han i begyndelsen af 90'erne åbnede sin engelske pub, blev den et af de første udskænknings-etablissementer, der solgte andre fad-øl end de almindelige danske pilsnere.
  
  Masser af øl
  I dag er pubben kendt, som et sted, hvor der altid er mulighed for at finde noget nyt - med omkring 320 forskellige øl fra alle mulige steder, og de nye danske special-øl er også repræsenteret.
  Pub'en i Kolding hedder også "You'll Never Walk Alone". Det står der også over indgangen til stadion i Liverpool.
  